21 જૂનના રોજ આંતરરાષ્ટ્રીય યોગનો કાર્યક્રમ ખતમ થયા બાદ સોશિયલ મીડિયામાં એક વીડિયો વાયરલ થવા લાગ્યો. દાવો કરવામાં આવ્યો કે યોગ દિવસ કાર્યક્રમ દરમિયાન રેલવેમંત્રી સુરેશ પ્રભુ સૂઇ ગયા. યોગ દિવસ કાર્યક્રમમાં ભાગ લેવા માટે રેલવેમંત્રી આંધ્રપ્રદેશના વિજયવાડામાં હતા. વીડિયોમાં દાવો કરવામાં આવ્યો હતો કે શવાસન કરતી વખતે રેલવે મંત્રીને ઉંઘ આવી ગઇ. લગભગ એક મિનિટ 12 સેકંડના વીડિયોમાં બતાવવામાં આવ્યુ કે રેલવે મંત્રી જ્યારે સૂઇ જાય છે ત્યારે એક વ્યક્તિ તેમના પગ હલાવીને તેમને જગાડે છે. વીડિયોની તપાસમાં માલૂમ પડ્યુ કે તે આ વર્ષનો નહિ પરંતુ 2015 નો વીડિયો છે. રેલવેમંત્રી ત્યારે કોચ્ચિમાં એક યોગ શિબિરમાં ભાગ લેવા પહોંચ્યા હતા. તે કાર્યક્રમમાં રેલવેમંત્રી વિશેષ અતિથિ હતા. 2016 ના યોગ દિવસ પર વીડિયોને વાયરલ કરીને જૂઠ ફેલાવવાની કોશિશ કરવામાં આવી હતી.